

**PROTOKOLL**Styremøte i NU - Norsk Utdanningssenter  
Dato : 25.10.18  
Tid : Kl. 12 – 13:45 Sted : Møterom hos Studiesenteret.no, rom 4601, easymeeting.net  
Tilstede: May Tove Dalbakk, Vegard Herlyng, Bjørnar Andreassen, Hilde Strømme  
Frafall : Lasse Juliussen  
Ref : Gerd Wibeche Pettersen

**1. REFERATER OG ORIENTERINGSSAKER**

**Sak 26/18 Referat fra styremøte 13.09.18 godkjent.**   
  
**Sak 27/18 Status regnskap**

Iflg. regnskapsrapport pr. 30.09.18 har vi fortsatt et lite overforbruk på postene for profilering/reklame og drift webside. Faktura fra Arc Giraff er fortsatt gjenstand for diskusjoner vedr. ant. timer brukt på ulike oppgaver og timekostnad, følges opp.

**Sak 28/18 Orienteringer**

Deltakelse Høstkonferanse FuN18 – 19.11.18  
May Tove Dalbakk, Hilde Strømme og Vegard Herlyng er påmeldt.  
  
Søknad – ICDE konferansen 2018, Lillehammer  
Vår søknad om eget innlegg på konferansen er avslått. Vi deltar på sesjon sammen med FuN hvor vi presenterer vår modell.   
  
Innspill til Kompetansereformen - *Lære hele livet* – status pr. dato.  
Det har vært litt hektisk for arbeidsgruppa siste periode. Arbeidet er startet og målet er at det skal være ferdig for innsending før jul 2018.   
  
Møte med FuN   
NU hadde invitert til møtet for å informere FuN om vår modell. Vi ønsket å få litt tilbakemeldinger og synspunkter på modellen i forkant av en lansering på ICDE-konferansen, samt klargjøre arbeidsmålene for NU.   
Vi fikk avklart en del uklarheter og fikk positive tilbakemeldinger og klare anbefalinger for arbeidet videre med hensyn til lansering av modellen. Dette vil vi jobbe videre med framover.

Nytt medlem  
Fjellugla, tidligere avd av Folkeuniversitetet Tynset, ønsker å melde seg inn i NU.

*Vedtak  
Styret ser det som positivt å få nye medlemmer og styreleder oppfordrer alle styremedlemmene til å jobbe aktivt med å få inn nye medlemmer i NU.*

**2. OPPFØLGINGSSAKER**

**Sak 29/18 Vedtektsendring**I forbindelse med vedtektsendringen som ble gjort på årsmøtet 2018 ble det ikke tydelig nok avklart hvem som har stemmerett. For å unngå uklarheter ved neste årsmøte er det behov for å avklare dette. Det kan gjøres på to måter:  
  
1. Innkalle til ekstraordinært årsmøte  
2. Sende brev til våre medlemmer og informere om vår tolkning av de endringene som er gjort i vedtektene og ser det som naturlig at det er daglig leder ved utdanningssentret som har stemmerett på årsmøtene.  
  
*Vedtak*

*Styret anbefaler å avvente til årsmøte 2019 og legge inn vår tolkning av vedtektsendringene i innkallingen som går ut til medlemmene våre.* **3. BESLUTNINGSSAKER  
Sak 30/18 – Regionreformen**

Jfr. saksframlegg til saken og regjeringens pressemelding vedr. nye oppgaver til fylkeskommunene og spesielt temaet - *Kompetanse og integrering*. Oppgavene som er skissert overført til fylkeskommunene, bærer fortsatt preg av usikkerhet, behov for utredninger, organisering og ikke minst finansiering. Hvilke konsekvenser dette event vil ha for utdanningssentrene fortsatt uklar.  
I vårt innspill til reformen bør det derfor ligge klare signaler på hva vi anser å være fornuftig ifht vår rolle i utdanningssystemet, organisering og finansiering av utdanningssentrene, jfr. vår anbefalte modell.   
  
*Vedtak*

Arbeidsgruppa som er nedsatt intensiverer arbeidet slik at NU’s innspill til Kompetanse-reformen kan leveres før jul.

**4. DRØFTINGSSAKER  
Sak 31/18 Studiesenteret.no – status pr dato?**Videokonferanse med studiesenterledere ble avholdt 27. september i regi av Studiesenteret.no v/ adm. dir. Christin Kristoffersen.  Ingen nye utdanningstilbud til nettverket ble lansert. Arbeidsutvalg for innspill til organisasjonsutvikling og kommunikasjonsplattform er nedsatt.    
  
*Konklusjon*   
*Saken følges opp fortløpende*

**Sak 32/18 Eventuelt**Lister kompetanse v/Hilde hadde to orienteringssaker:  
  
OsloMet -barnehageutdanning:  
OsloMet har satt strengere krav for de som skal være veiledere for studentene, dvs. fakultetet ønsket en tettere kontakt med veilederne.

Møte – kunnskapsminister Iselin Nybø

Listerkompetanse får besøk av kunnskapsministeren 12. november 2018.   
Hilde vil gjerne ha innspill på hva hun bør ta opp/informere ministeren om ift. utdannings-sentrene og Norske Utdanningssentre.